  Виталий Пронин Свердловск улосвылысь удмуртъёсСвердловск улосвылысь Каменск-Уральский карысь национальной библиотекаын бадӟым пумиськон ортчиз: удмурт кылъя но лулчеберетъя факультативлэсь 5 ар тырмонзэ пусйизы.2008-тӥ арын «Эгес» удмурт калык огазеяськонлэн кивалтӥсез М. Ягуткина но библиотекалэн директорез Т. Фомина малпазы удмурт кылъя факультатив усьтыны, занятиосты нуыны ӧтизы С. Чемезоваез, техника колледжысь дышетӥсез.Факультативез нуыны Светлана Тимирхановна капчиен соглаш луиз. Со удмурт кылзэ ӟеч тодэ, Роман Валишин писательлэн ӵыжы-выжыез луэ.Удмурт Элькунысь но юрттэт вуиз: Ижкарысь Камсьӧр удмуртъёслэн центрзылэн тӧроез Флюра Чибышева вуттӥз ог сю пала удмурт книгаос - Кузебай Герд нимо гимназилэсь кузьымзэ.Нош факультативлэн 5 ар тырмоназ «Эгес» удмурт огазеяськон кузьмаз анай кылэз дышетонъя методической изданиос, «Удмурт кенеш» огазеяськонлы 20 ар тырмонлы сӥзем дуно книга но мукет синпель кузьымъёс.Каменск-Уральский карысь но котырысьтыз удмуртъёслы факультатив ӟеч юрттэ анай кылзэс но удмуртлыкез утьыны.Марина Ягуткина «Эгес» огазеяськонлэн тӧроез Туспуктэмез: sgodnt.ru Теги: Каменск-Уральский Свердловскулос Удмурткенеш ФлюраЧибышева Эгес  